રાજકોટ ભાવનગર હાઇવે ઉપર સરધારના ખારચીયા ગામ નજીક ગત રાત્રે ભાવનગરથી માલિયાસણ જતું ગેસ ભરેલું ટેન્કર એક બાઇકચાલક સાથે અથડાયું હતું અને અણિયાળા ગામના યુવકનું મોત થયું હતું જયારે ટેન્કર ચાલક અને ક્લીનર બંનેનો આબાદ બચાવ થયો હતો ટેન્કરમાં જોખમી ગેસ ભર્યો હોય ઘટનાને પગલે તાબડતોબ ડિઝાસ્ટર મેનેજમેન્ટ દોડી ગયું હતું અને આજુબાજુના 3 ગામનો વીજ પુરવઠો તાકીદે બંધ કરી હાઇવે સ્ટોપ કરાવી દીધો હતો આખી રાત મથામણ કર્યા પછી આજે સવારે 2 ક્રેઈન મારફતે ટેન્કરને બહાર કાઢી બીજી બોડી મંગાવી આખું ટેન્કર તેમાં ફિટ કરી માલિયાસણ મોકલવા તજવીજ હાથ ધરી છે અકસ્માતને પગલે સ્ટેટ હાઇવે ઉપર વાહનોના થપ્પા લાગી ગયા છે